Liudolfingai

Liudolfingai, Otonai, Saksų dinastija – Vokietijos karalių dinastija 919–1024 m., vadinama pagal pirmąjį žinomą narį (Liudolfas), pagal pirmąjį dinastijos imperatorių (Otas), pagal kilmės vietą (Saksonija).

Liudolfai laikomi ir pirmąja Šventosios Romos imperijos dinastija.

Henrikas I Paukštininkas, Saksonijos hercogas, niekada nebuvo imperatoriumi, tačiau neabejotinai yra imperatorių dinastijos įkūrėjas, kadangi jo išrinkimas vokiečių karaliumi leido jo sūnui Otui Didžiajam tapti imperatoriumi. Nuo Oto I daugelis vokiečių buvo karūnuojami ir Šventosios Romos imperijos imperatoriais. Valdant Otonams rytų frankų karalystė tapo Vokietija, kuri sujungė Lotaringijos, Saksonijos, Frankonijos, Švabijos, Tiuringijos ir Bavarijos hercogystes į vieną imperiją. 962 m. Romoje įvykęs Oto I Didžiojo karūnavimas sudarė sąjungą Šventąja Romos imperija, kuri dominavo Vokietijos istorijoje iki 1806 m.

1024 m. mirus Henrikui II Liudolfingų (Otonų) dinastija išnyko, ir Šventosios Romos imperijos karūna perėjo Salijų dinastijai. Luitgarda (Luitgard), imperatoriaus Oto I dukra ištekėjo už Salijų hercogo Konrado Raudonojo Lotaringo. Jo proanūkis buvo Konradas II, Šventosios Romos imperijos imperatorius.

 Otonai karaliai ir imperatoriai 
 Henrikas I Paukštininkas (m. 936 m.), Vokietijos karalius ir Saksonijos hercogas;
 Otas I Didysis (Otto I; m. 973 m.), Šventosios Romos imperijos imperatorius, Saksonijos hercogas;
 Otas II (Otto II; m. 983), Šventosios Romos imperijos imperatorius;
 Otas III (Otto III; m. 1002) Šventosios Romos imperijos imperatorius;
 Šv. Henrikas II (Heinrich II; m. 1024) Šventosios Romos imperijos imperatorius.

 Otonų menas 

Otonų valdymo laikotarpiu išsivystė savitas meno stilius, skirtingas nuo Karolingų ankstesnio meno, o otoniškoji architektūra suteikė impulsą romaninės architektūros monumentalumui atsirasti.

 Kiti žymūs Liudolfingų nariai 
 Liudolfas, Saksonijos grafas, m. 864/866 m.;
 šv. Altfridas, Hildešeimo vyskupas, m. 874 m.;
 Brunas, Saksonijos hercogas, m. 880 m.;
 Otas Žinomasis, Saksonijos hercogas, m. 912 m.;
 Gerbergė Saksonietė, m. 954 m.;
 Henrikas I, Bavarijos hercogas, m. 955 m.;
 Liudolfas, Švabijos hercogas, mirė 957 m.;
 Hedwigė Saksonietė, m. 965 m.;
 Brunas I, Kelno arkivyskupas, Lotaringijos hercogas, m. 965 m.;
 Wilhelmas, Mainco arkivyskupas, m. 968 m.;
 Matilda, Kvedlinburgo abatė;
 Otas, Švabijos ir Bavarijos hercogas, m. 982 m.;
 Henrikas II, Bavarijos hercogas, m. 995 m.;
 Brunas, Augsburgo vyskupas, m. 1029 m.